CELEX: 32012R0843
Language: et
Date: 2012-09-18 00:00:00
Title: Komisjoni rakendusmäärus (EL) nr 843/2012, 18. september 2012 , Aspergillus niger ’ist (CBS 109.713) saadud endo-1,4-β-ksülanaasi lubamise kohta aretuskalkunite, nuumamiseks, munemiseks või tõuaretuseks ettenähtud vähem tähtsate linnuliikide ja dekoratiivlindude söödalisandina (loa omanik BASF SE)  EMPs kohaldatav tekst

19.9.2012   
            
            
               ET
            
            
               Euroopa Liidu Teataja
            
            
               L 252/23
            
         KOMISJONI RAKENDUSMÄÄRUS (EL) nr 843/2012,
   18. september 2012,
   
      Aspergillus niger’ist (CBS 109.713) saadud endo-1,4-β-ksülanaasi lubamise kohta aretuskalkunite, nuumamiseks, munemiseks või tõuaretuseks ettenähtud vähem tähtsate linnuliikide ja dekoratiivlindude söödalisandina (loa omanik BASF SE)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa andmiseks Aspergillus niger’ist (CBS 109.713) saadud endo-1,4-β-ksülanaasile (EC 3.2.1.8). Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Aspergillus niger’ist (CBS 109.713) saadud endo-1,4-β-ksülanaasi (EC 3.2.1.8) lubamist munakanade, aretuskalkunite, nuumamiseks, munemiseks või tõuaretuseks ettenähtud vähem tähtsate linnuliikide ja dekoratiivlindude söödalisandina ning selle valmistise klassifitseerimist söödalisandite kategooriasse „zootehnilised lisandid”.
            
         
               (4)
            
            
               Komisjoni määrusega (EÜ) nr 1096/2009 (2) ja komisjoni määrusega (EÜ) nr 1380/2007 (3) anti kümneks aastaks luba kasutada kõnealust valmistist vastavalt broilerkanade ja partide ning nuumkalkunite puhul.
            
         
               (5)
            
            
               Esitati uued andmed, mis toetavad taotlust anda luba kasutada Aspergillus niger’ist (CBS 109.713) saadud endo-1,4-β-ksülanaasi (EC 3.2.1.8) lubamist munakanade, aretuskalkunite, nuumamiseks, munemiseks või tõuaretuseks ettenähtud vähem tähtsate linnuliikide ja dekoratiivlindude söödalisandina. Euroopa Toiduohutusamet (edaspidi „toiduohutusamet”) jõudis oma 2. veebruari 2012. aasta arvamuses (4) järeldusele, et kavandatud kasutustingimuste korral ei avalda Aspergillus niger’ist (CBS 109.713) saadud endo-1,4-β-ksülanaas (EC 3.2.1.8) kahjulikku mõju loomade ega inimeste tervisele ega keskkonnale ja selle valmistise kasutamine võib parandada kõikide sihtliikide söödaväärindust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (6)
            
            
               
                  Aspergillus niger’ist (CBS 109.713) saadud endo-1,4-β-ksülanaasi (EC 3.2.1.8) hindamine näitas, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. september 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 301, 17.11.2009, lk 3.
   
      (3)  ELT L 309, 27.11.2007, lk 21.
   
      (4)  EFSA Journal 2012; 10(2):2575.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a62
               
               
                  BASF SE
               
               
                  Endo-1,4-β-ksülanaas
                  EC 3.2.1.8
               
               
                  
                               
                           
                           
                              
                                 Söödalisandi koostis
                              
                              
                                 Aspergillus niger’ist (CBS 109.713) saadud endo-1,4-β-ksülanaasi valmistis minimaalse aktiivsusega:
                              
                                           
                                       
                                       
                                          tahkel kujul: 5 600 TXU (1)/g
                                       
                                    
                                           
                                       
                                       
                                          vedelal kujul: 5 600 TXU/ml
                                       
                                    
                        
                               
                           
                           
                              
                                 Toimeaine kirjeldus
                              
                              
                                 Aspergillus niger’ist (CBS 109.713) saadud endo-1,4-β-ksülanaas
                           
                        
                               
                           
                           
                              
                                 Analüüsimeetod
                                  (2)
                              
                              Viskosimeetriline meetod, mis põhineb viskoossuse vähenemisel endo-1,4-β-ksülanaasi toimel ksülaani sisaldavale substraadile (nisu arabinoksülaan) pH taseme 3,5 ja temperatuuri 55 °C juures.
                           
                        
               
                  Aretuskalkunid
               
               
                  —
               
               
                  560 TXU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimis-püsivus.
                           
                        
                              2.
                           
                           
                              Soovituslik maksimumannus ühe kilogrammi täissööda kohta kõikide käesoleva määruse kohaldamisalasse kuuluvate liikide puhul: 840 TXU
                           
                        
                              3.
                           
                           
                              Kasutamiseks söödas, milles on rohkesti tärklis- ja muid polüsahhariide (peamiselt beetaglükaane ja arabinoksülaane).
                           
                        
               
                  9. oktoober 2022
               
            
                  Dekoratiivlinnud, vähem tähtsad linnuliigid, välja arvatud pardid ja munalinnud.
               
               
                  280 TXU
               
            
         (1)  1 TXU on ensüümi kogus, mis pH tasemel 3,5 ja temperatuuril 55 °C vabastab nisu arabinoksülaanist 5 mikromooli redutseerivaid suhkruid (ksüloosi ekvivalente) minutis.
      
         (2)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx